钦定古今图书集成/明伦汇编/闺媛典/第111卷 > 皇清十七 > 沈大姐
## 钦定古今图书集成/明伦汇编/闺媛典/第111卷 > 皇清十七 > 沈大姐

按《嘉定县志》：沈大姐，来之女，许嫁张昂。昂病亡，大姐年十七，闻讣，请于父母，欲奔丧，父母不许，大姐号泣曰：“父母弗许我奔丧者，将有他志也。我宁死不可以贰。” 乃许焉。既往，哭泣尽礼。居顷之，舅姑怜其少，与其父谋为之择婿，大姐知之，三日不食，乘间投渊而死。